b'\n_START_ARTICLE_\nBoleopsidae\n_START_SECTION_\nUtseende\n_START_PARAGRAPH_\nEn liten (ca. 2,5 millimeter), avlang, blank, gulbrun bille. Antennene best\xc3\xa5r av 11 ledd og er sagtakkede og rundt en tredjedel av kroppslengden, ikke fortykkede i spissen. Hodet er omtrent s\xc3\xa5 langt som bredt med noe framskutte kjever (mandibler), fasett\xc3\xb8ynene noks\xc3\xa5 store og utst\xc3\xa5ende. Pronotum er rektangul\xc3\xa6rt med hvelvet forkant, mye bredere enn langt. Dekkvingene er avlange, tilspissede bak, beina tynne og middels lange.\n_START_SECTION_\nLevevis\n_START_PARAGRAPH_\nIngenting er kjent om hvordan denne billen levde.\n_START_SECTION_\nUtbredelse i tid og rom\n_START_PARAGRAPH_\nArten er beskrevet fra fransk rav som stammer fra Eocen-tiden.'